48 



Redegørelse for Forberedelserne til Jagten, med smaa Naturskildringer, 

 indskudte Historier, og en kraftig Udmaling af de mere materielle 

 Nydelser, der staar i Forbindelse med Jagten — en Litteraturgren. 

 der stadig har til Huse i "Dansk Jagttidende«, er dyrket i ret stort 

 Omfang af forskellige Forfattere, og bragt i kunstnerisk Form ved 

 Boganis' snart klassiske »Jagtbreve«. Martins Forlag har nu paany 

 udgivet en af Justesens Bøger og endda ladet den illustrere med 

 Pennetegninger af en yngre Kunstner. Bogen er ganske typisk for 

 den omtalte Art af Literatur og vil maaske blandt Jægere finde en 

 Del Læsere. Af Ornithologi er der ikke meget i den, selv om den 

 beskriver en Jagttur til Tipperne og P'uglelivet der; men mange 

 Steder i Bogen faar man Indtryk af, hvorledes Fuglelivet var paa 

 forskellige Egne for 30—40 Aar tilbage — som oftest langt rigere, 

 end man træffer det nu — og det har altid sin Interesse. . O. H. 



H. THO. L. SCHAANNING: JÆGERLIV NORDPÅ A. JAGTZOOL. REJSER TIL 



FINMARKEN OG NOVAJA SEMLJA. MED 79 ILL. EFTER FORF.'S 



ORIGINALFOTOGRAFIER. 



(Alb. Cammermeyers Forl. Christiania 1916.1. 



Paa Christianias smukke nye zoologiske Museum vidner talrige 

 opstillede Fugle og Fuglegrupper i naturlige Omgivelser om de hel- 

 dige Resultater af Forf.s Virksomhed som ornithologisk Samler, og 

 hans Kendskab til Fugle og Interesse for dem giver sig tydelig nok 

 til Kende overalt i Skildringerne fra hans Færden i nordlige Egne, 

 ligesom ogsaa en Del af Bogens Fotografier viser Fugle og deres 

 Reder. Et helt lille Afsnit sidst i Bogen omhandler endda Præpa- 

 ration af Fugleskind. Et rigt og mærkeligt Fugleliv har Forf. haft 

 Lejlighed til at iagttage i Norges nordligste Egne henimod Ruslands 

 Grænse, som ofte blev overskredet paa Udflugterne, og i ikke ringe 

 Grad har han udvidet vort Kendskab til disse Egnes Fauna, bl. a. 

 ved at konstatere Tilstedeværelsen af de x\rter, der heroppe trænger 

 frem østfra. 



Men unægtelig bærer Bogen ikke sin Titel forgæves, og selv om 

 det for en Del er Jagtzoologi eller Zoologijagt, Forf. og hans Fæller 

 har drevet, saa er der dog ogsaa talrige uforfalskede, rene Jagt- 

 skildringer derimellem. Som Indledning giver Forf. 7 Bud for Jag- 

 tens Udøvere, — endda paa Vers - Jagtforfattere er altid Lyrikere — 

 hvoraf som Prøve anføres: »Vaarlek og Hundyr Du agte og frede. 

 Betænk blot Din egen Elskov og Glæde«. Det passer nu ikke godt 

 sammen med de indgaaende Beskrivelser af Tjurjagter »paa Spil«, 

 som omhandles i Bogen, men maaske har Forf. omvendt sig, og 

 Verset er et Slags Løfte om Forbedring og Udtryk for en ny Op- 

 fattelse. O. H. 



